Dobrý deň,
verejný obstarávateľ obdržal nasledovné žiadosti o vysvetlenie:
 Otázky uchádzača 1:
„Dobrý deň, žiadame verejného obstarávateľa o vysvetlenie:
1. Na otváravo-sklopné okná nie je možné umiestniť pákové ovládanie, tak ako je to požadované vo výkaze okien. Žiadame preto o vysvetlenie, či dané okná majú byť len sklopné s pákovým ovládaním alebo majú byť otváravo-sklopné bez pákových ovládaní.
2. Žiadame o bližšiu špecifikáciu požadovaného bezpečnostného zasklenia vo výkazoch okien.“

 Odpoveď verejného obstarávateľa 1:
1.	Okná budú iba sklopné s pákovým ovládaním (upravený výkaz okien a pohľad 3 – v prílohe)
2.	Do výkazu okien bola pridaná špecifikácia bezpečnostného zasklenia (upravený výkaz okien – v prílohe)
Otázky uchádzača 2:
„Dobrý deň, chceli by sme sa informovať kedy by bola možná obhliadka miesta staveniska. Ďakujem“
Odpoveď verejného obstarávateľa 2:
Objekt je voľne prístupný z verejných komunikácií. V prípade potreby sa môžete dohodnúť na kontakte: Anna Fintová PhD. mobil 0905 730 045
Otázky uchádzača 3:
„Dobrý deň, žiadame verejného obstarávateľa o vysvetlenie:
V projektovej dokumentácií verejný obstarávateľ požaduje oplechovanie parapetov a pergoly, ktoré sú atypické a nadrozmerné. Podľa informácií od dodávateľa sa takéto parapety a oplechovania z AL plechu hrúbky 1,8mm a väčšej vyrobiť nedajú. Povolí verejný obstarávateľ aj oplechovania parapetov a pergoly z AL plechu hr. 1,0mm?“
Odpoveď verejného obstarávateľa 3:
Zmena hrúbky oplechovania je z funkčného hľadiska možná, pokiaľ to je podmienené jeho realizovateľnosťou.
Otázky uchádzača 4:
„Dobrý deň,
žiadame o vysvetlenie nasledovného:
Pre bleskozvod je nutné realizovať výkopy. V technickej správe na strane 4. odsek Uzemňovač sa spomína, že výkopy slúžiace na izoláciu objektu budú slúžiť aj pre bleskozvod. Nakoľko vo VV izolácia nie je, chýbajú výkopy pre bleskozvod.
Otázka: akou položkou naceniť výkopy?“
Odpoveď verejného obstarávateľa 4:
Výkopy, ktoré slúžia na zaizolovanie stavby v úrovni pod terénom a zároveň slúžia aj pre osadenie uzemnenia bleskozvodu sa nachádzajú vo VV v časti 03 - Sanácia a realizácia nových odkvapových chodníkov položka č. 5.
Otázky uchádzača 5:
„Vážený verejný obstarávateľ,
zdvorilo sa na Vás obraciame so žiadosťou o vysvetlenie súťažných podkladov, a to v nasledovnej veci: 
1. v súvislosti s oknami: je uvedený konkrétny typ bezpečnostného skla ?
2. vo výkaze je uvedené "kovanie celoobvodové: kľučka / pákové ovládanie". Je teda požadovaná kľučka alebo pákové ovládanie, v prípade pákového ovládania nie je možné otvárať krídla do strán.“
Odpoveď verejného obstarávateľa 5:
Táto otázka je totožná so žiadosťou o vysvetlenie č.1
 S úctou,
 Ing. Miroslav Daniš

